Erik Brødreskift

Erik Brødreskift (født 23. desember 1969, død 4. oktober 1999), også kjent under artistnavnet Grim, var en norsk trommeslager som spilte i flere kjente black metal band. Brødreskift døde av en tilsiktet overdose med hypnotika (sovemedisin) i 1999.

Bandhistorie

Hell Awaits (1987–1988) 
Brødreskift hadde sin første liveopptreden med dette Slayer-inspirerte bandet på Kronstadfestivalen i 1988. De gjorde seg bemerket med låten «Time to die». I tillegg til Erik Brødreskift, bestod bandet av Yngve Eide (vokal), Finn Solemdal (gitar) og Dag Nesbø (bass).

Emptor (1988–1989) 
Emptor var et death metal / thrash metal-band med medlemmer fra Fyllingsdalen og Olsvik i Bergen. Sjangermessig var gruppen i stor grad inspirert av det amerikanske bandet Sadus, som vokalist Ronnie Eide var tidlig i kontakt med gjennom sitt arbeid med sin legendariske fanzine Morbid Magazine. Foruten Eide og Brødreskift bestod bandet også av Anfinn Skulevold (gitar) og Dag Nesbø (bass). Emptor spilte inn en demo i 1988, med blant annet en brutal coverversjon av «Touch me» av Samantha Fox. Med sitt ekstreme lydbilde var Emptor en kuriositet, og de vakte oppsikt da de deltok på ulike konsertarrangement i Bergen. Gruppen ble oppløst mot slutten av 1989, da tre av medlemmene flyttet til Sverige for å utforske nye bandmuligheter. Selv om Emptor hadde en kort karriere, var bandet trolig en viktig inspirator for noen av de bergenske black metal-bandene som ble etablert på begynnelsen av 1990-tallet.

Immortal (1993–1994) 
Grim ble medlem av bandet like etter bandets andre album, Pure Holocaust (1993). Selv om han ikke var med og spilte inn albumet, var bildet hans med i plateomslaget. Han ble med Immortal på to Europa-turnéer før han sluttet i bandet.

Borknagar (1995–1998) 
Grim var en av grunnleggerne av bandet Borknager. Han var med på å spille inn de tre studioalbumene Borknagar (1996), The Olden Domain (1997), og The Archaic Course (1998).

Orth (1996–1997) 
Grim var session-trommis i albumet Nocturno Inferno, et album som aldri ble offentlig utgitt. Bandet endret senere navnet til Arvas og er blitt et soloprosjekt av Vassago Rex.

Gorgoroth (1996–1997) 
Grim spilte trommer på studioalbumet Under the Sign of Hell (1997) og på EP-en The Last Tormentor (1996)

Diskografi

Borknagar  
 Borknagar (studioalbum, 1996) 
 The Olden Domain (studioalbum, 1997) 
 The Archaic Course (studioalbum, 1998)

Emptor 
 Demo (demo, 1988)

Gorgoroth 
 Under the Sign of Hell (studioalbum, 1997) 
 The Last Tormentor (EP, 1996)

Referanser

Eksterne lenker 
 
 

Heavy metal-trommeslagere
Norske black metal-musikere
Gorgoroth-medlemmer
Immortal-medlemmer